BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA NOVI GRAD

JU OŠ „MEHMEDALIJA MAK DIZDAR“ SARAJEVO

Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20, 33/21), odredbi Pravilnika o radu JU OŠ „Mehmedalija Mak Dizdar“ Sarajevo, člana 4. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo („Službene novine Kantona Sarajevo, broj: 29/21, 31/21), Odluke Školskog odbora JU OŠ “Mehmedalija Mak Dizdar“ broj: 1769-01/2021. od 27.07.2021. godine, Saglasnosti ministrice za odgoj i obrazovanje Kantona Sarajevo broj:11-30-25708-1 od 19.07.2021. godine za pozicije u JU OŠ „Mehmedalija Mak Dizdar“ Sarajevo, objavljuje se:

Dopuna Javnog konkursa  
za popunu upražnjenih radnih mjesta za školsku 2021/2022. godinu

Vrši se dopuna Javnog konkursa za popunu upražnjenih radnih mjesta za školsku 2021/2022. godinu, za koji je obavještenje o raspisanom ovom konkursu objavljeno u dnevnim novinama „Dnevni avaz“, dana 01.08.2021. godine, a kompletan tekst konkursa je objavljen na službenoj internet stranici JU OŠ „Mehmedalija Mak Dizdar“Sarajevo,[www.osmmdsa.edu.ba](http://www.osmmdsa.edu.ba), i službenim internet stranicama Ministarstva za odgoj i obrazovanje Kantona Sarajevo i JU „Služba za zapošljavanje Kantona Sarajevo“ ([www.mo.ks.gov.ba](http://www.mo.ks.gov.ba) i [www.szks.ba](http://www.szks.ba)), i to u dijelu:

2. DODATNA DOKUMENTACIJA (kopije ili ovjerene kopije)

iza tačke l) dodaje se nova tačka m) koja glasi:

m) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca ( ne starije od šest mjeseci)

Kandidat koji nije dostavio pomenutu dodatnu dokumentaciju, a ima dokaz da je blagovremeno podnio nadležnom organu zahtjev za izdavanje iste, rok za dostavljanje biće produžen do dana kada bi kandidat morao istu pribaviti.

Napomena: Dodatna dokumentacija koju kandidat dostavlja ukoliko smatra da ostvaruje pravo po osnovu pripadnosti boračkoj populaciji, dostavlja se naposredno prilikom pristupanja kandidata na provjeru radnih i stručnih sposobnosti.

Tekst Javnog konkursa koji je objavljen 01.08.2021. godine sa krajnjim rokom prijave 11.08.2021. godine u ostalim dijelovima ostaje nepromijenjen.

Obavještenje o dopuni javnog konkursa je objavljeno u dnevnim novinama „Dnevni avaz“, dana 25.08.2021. godine, a kompletan tekst dopune ovog javnog konkursa je objavljen na službenoj internet stranici JU OŠ „Mehmedalija Mak Dizdar“ www.osmmdsa.edu.ba i putem službenog e-mejla škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama ([www.mo.ks.gov.ba](http://www.mo.ks.gov.ba) i [www.szks.ba](http://www.szks.ba)).